Kry die styl: Die Franse flair | SARIE
FOTO: Die Eiffel Toring in Parys (Instagram)
Die Paryse Modeweek is verby, maar die modelesse van dié week gaan ons nog lank bybly – en nie slegs die trends wat ons op die loopplanke gesien het nie, ook die uitrustings van die stylvolle Franse gehoor!
Die één item wat altyd as die wen-mode-item aangewys word, is die swart rok – en met goeie rede. Lank of kort; gedetailleerd of simplisties; deftig of gemaklik; hierdie item sal nooit uit die mode wees nie.
Die modehuis Chanel het vanjaar vir die betroubare pêrelhalssnoer 'n nuwe baadjie aangetrek. Dra dit groot en bonkig of in breë stringe om jou nek – gewaarborg om dadelik ekstra flair by jou uitrusting te sit.
3. Ou items met 'n nuwe kinkel
Alexandra Golovanof meng en pas verskillende patrone en materiale saam in een uitrusting
Valentino se ligkleurige, klassieke hemp met 'n lang, donker romp
Die Franse kikker enige uitrusting met 'n interessante baadjie of jas op – dis prakties én mooi.
Die wit kraaghemp is soos die basiese swart rok – jy kan eenvoudig nie daarsonder klaarkom nie. Dié hemp word soms onderskat, maar dit is baie veelsydig. Dra dit saam met jou denimbroek, 'n romp, los broek, kortbroek, onder 'n trui of bo-oor 'n ander hemp.
As jou uitrusting vormloos lyk, dra 'n belt daarby. Wanneer jou middel "ingevat" is, gee dit jou lyf 'n baie mooi vorm.
Wees waaghalsig en koop daardie skoene wat jy al so lank wil hê. Hakskoene is nie net vir uithang-geleenthede nie – dis ons reg om dit enige tyd enige plek te dra.
Die model Nadja Bender reis rond tydens die Chanel Lente/Somer-modevertoning van 2014 FOTO: Instagram